John Moore (geofyysikko)

John Christopher Moore (s. elokuussa 1961) on brittiläissyntyinen, Suomessa työskentelevä geofyysikko ja professori. Hän toimii Lapin yliopiston Arktisessa keskuksessa tutkimusprofessorina. Sen ohella hän on työskennellyt vierailevana professorina Kiinan arktisen tutkimuksen instituutissa () sekä vierailevana tutkijana Beijing Normal Universityssa Pekingissä. 

Akateeminen ura

John Moore väitteli tohtoriksi Cambridgen yliopistossa 1988.Esa Erävalo: Merenpinta voi nousta 2 metriä vuosisadassa. KD. 24.1.2008. Artikkelin verkkoversio  (PDF). Viitattu 1.11.2016.Merenpinta voi nousta 2 metriä vuosisadassa  kd.fi. Viitattu 1.11.2016. Hänen englanninkielinen väitöskirjansa käsitteli Etelämantereen jääkairausten geofysiikkaa ja oli nimeltään Geophysical aspects of ice core drilling in Antarctica. Suomessa Moore on toiminut erilaisissa tutkimus- ja opetustehtävissä 1990-luvulta alkaen. Hänet nimitettiin 1995 Helsingin yliopistoon glasiologian dosentiksi.

Moore on toiminut Lapin yliopistossa tutkijana vuodesta 1998, ja hän johti tuolloin alkanutta paleoklimatolologista tutkimusprojektia, jossa Etelämantereen jääkenttiä kartoitettiin maatutkan avulla.SUOMEN ETELÄMANNER-TUTKIMUSSTRATEGIA 2003-2006 Opetusministeriön julkaisu 45:2002. Raportin verkkoversio  (PDF). Hän on tutkinut Etelämannerta jo yli 20 vuoden ajan.Merenpinnan nousun ratkaisee Etelämanner  aka.fi. 21.3.2016. Suomen Akatemia. Viitattu 1.11.2016. Moore nimitettiin Lapin yliopiston ja Oulun yliopiston yhteiseksi tutkimusprofessoriksi Arktiseen keskukseen vuonna 2007.IODP-tutkimusohjelma, Suomen toimintaraportti 2007  (PDF). iodpfinland.oulu.fi. 20.5.2008. Viitattu 1.11.2016. Professorina hänen erikoistumisalansa on ilmastonmuutos.John Moore - Glaciology and Paleoclimate kaares.ulapland.fi. 2016. Lapin yliopisto.  Viitattu 1.11.2016.

John Moore kutsuttiin Kiinaan Pekingin Normal Universityn globaalin ilmastonmuutoksen ja ilmastotieteellisen tutkimuksen collegeen () vierailevaksi tutkijaksi. Hän toimii collegessaan nykyisin päätutkijana. Vuosina 2009–2011 hän vietti valtaosan ajastaan Kiinassa ja vieraili Lapin yliopistossa vain ajoittain. John Moore: Työskentely, eläminen ja tutkiminen Kiinassa. Kolumni, Kide. Lapin yliopiston yhteisölehti. 5/2011, s. 17. Julkaisun verkkoversio. 

Tutkimusura

Geofyysikkona Moore on erikoistunut glasiologiaan, ilmastohistoriaan ja ilmaston muokkaamiseen.Glasiologia, ilmastohistoria ja ilmastonmuokkaus Lapin yliopisto, Arktinen keskus. 2016. Viitattu 1.11.2016. Hän johtaa Lapin yliopistossa alan tutkimusryhmää. Professori Mooren kiinnostuksenkohteena ovat olleet erilaiset ilmastonmuutosta kuvaavat ilmiöt. Hän on tarkastellut mm. lämmön heijastumista maanpinnasta ja meren pinnan kohoamista. Hän on tutkinut myös äärimmäisiä sääilmiöitä, kuten trooppisia sykloneja ja niiden taloudellisia vaikutuksia. Professori Mooren tutkimusryhmä on pitkään selvittänyt, miten jäätiköt käyttäytyvät. Ryhmä on tehnyt tutkimusta paitsi Etelämantereella, myös Tiibetissä ja Huippuvuorilla.

Perinteisen kokeellisen tutkimuksen ohella Moore tekee tilastollista tutkimusta. Hän analysoi ilmastodataa ja jäätiköiltä kerättyjen näytteiden perusteella saatuja havaintoja maapallon kehityshistoriasta erilaisten matemaattisten mallien ja analyysien avulla.

Vuosina 2003–2007 Moore osallistui Oulun yliopiston koordinoimaan kansainväliseen IODS-tutkimushankkeeseen (Integrated Ocean Drilling Program), jonka puitteissa tehtiin kairausmatka Lomonosovin harjanteen alueelle pohjoisella Jäämerellä. IODP on eurooppalaisen tutkimuskonsortio ECORD:in (European Consortium for Ocean Research Drilling) johtama kansainvälinen tieteellinen tutkimusohjelma, jonka päämääränä on selvittää maapallon ilmastohistoriaa, globaaleja ympäristömuutoksia ja maankuoren sisäisiä prosesseja tekemällä porauksia merenpohjassa sekä tutkimalla merenpohjan kerrostumia ja kiviä. Professori Moore johti hankkeen ohessa toiminutta Oulun yliopiston Thule-instituutin johdolla toteutettua Past Climate Extremes in the North (PACE) -projektia Oulun yliopiston professori Juha Lunkan kanssa. 

Vuonna 2016 Moore johti Earth System Modelling and Geoengineering -tutkimushanketta, jossa jääkentiltä kerätyistä näytteistä saatavan informaation avulla pyritään mallintamaan erilaisten ilmastomuokkausmenetelmien vaikutuksia maapallon ilmastoon.

Tieteellisen uransa aikana professori Moore on julkaissut yli 180 tieteellistä artikkelia.John Moore's Publications  kaares.ulapland.fi. 2016. Lapin yliopisto.  Viitattu 1.11.2016. Niistä huomattava osa on kansainvälisesti vertaisarvioituja artikkeleita, jotka ovat ilmestyneet geofysiikan ja muiden luonnontieteiden arvostetuissa julkaisuissa.

Huomionosoitukset ja luottamustehtävät

Professori Moore on Suomen edustajana kansainvälisen arktisen tiedekomitean () glasiologian ryhmässä.John Moore Suomalaisen Tiedeakatemian jäseneksi ulapland.fi. 2016. Lapin yliopisto. Viitattu 1.11.2016. Professori Moore on ollut Suomalaisen Tiedeakatemian jäsen vuodesta 2016.Nimityksiä. Kide - Lapin yliopiston tiede- ja taidelehti 3/2016, s. 54.

Tunnustuksena tieteellisistä saavutuksista Kiinassa Moore sai 30. syyskuuta 2014 korkeimman ulkomaalaisille myönnettävän tunnustuspalkinnon, Friendship Award -mitalin.Friendship Award-palkinto  (PDF). kaares.ulapland.fi. Lapin yliopisto.  Viitattu 1.11.2016.

Lähteet

Aiheesta muualla
John Mooren oma kotisivu  (ulapland.fi)


Luokka:Vuonna 1961 syntyneet
Luokka:Brittiläiset professorit
Luokka:Geofyysikot
Luokka:Glasiologit
Luokka:Lapin yliopiston professorit
Luokka:Suomen britit
Luokka:Elävät henkilöt